CELEX: E2014P0019
Language: sl
Date: 2014-09-23 00:00:00
Title: Tožba Nadzornega organa Efte proti Kraljevini Norveški, vložena 23. septembra 2014 (Zadeva E-19/14)

13.11.2014   
            
            
               SL
            
            
               Uradni list Evropske unije
            
            
               C 400/16
            
         Tožba Nadzornega organa Efte proti Kraljevini Norveški, vložena 23. septembra 2014
   (Zadeva E-19/14)
   2014/C 400/07
   Nadzorni organ Efte, ki ga zastopajo Xavier Lewis, Markus Schneider in Gjermund Mathisen, zastopniki za Nadzorni organ Efte, Rue Belliard 35, 1040 Bruselj, Belgija, je 23. septembra 2014 na Sodišču Efte vložil tožbo proti Kraljevini Norveški.
   Nadzorni organ Efte Sodišču Efte predlaga, naj:
   
               1.
            
            
               ugotovi, da Kraljevina Norveška ni izpolnila svojih obveznosti iz člena 33 Sporazuma med državami Efte o ustanovitvi nadzornega organa in sodišča, saj do izteka roka, ki ga je Nadzorni organ Efte v skladu s členom 31(2) navedenega sporazuma določil v obrazloženem mnenju, naslovljenem na Kraljevino Norveško, ni sprejela ukrepov, potrebnih za izvršitev sodbe Sodišča z dne 16. julija 2012 v zadevi E-9/11, Nadzorni organ Efte proti Kraljevini Norveški, Poročilo Sodišča Efte za leto 2012, str. 442;
            
         
               2.
            
            
               Kraljevini Norveški naloži plačilo stroškov postopka.
            
         
      Pravna podlaga in dejansko stanje ter navedeni tožbeni razlogi:
   
   
               —
            
            
               v tožbi je navedeno, da Norveška najpozneje do 26. avgusta 2013 ni sprejela ukrepov, potrebnih za uskladitev z obrazloženim mnenjem Nadzornega organa Efte z dne 26. junija 2013 v zvezi z neizpolnitvijo obveznosti Norveške iz člena 33 Sporazuma med državami Efte o ustanovitvi nadzornega organa in sodišča (v nadaljnjem besedilu: Sporazum o nadzornem organu in sodišču) glede sprejetja ukrepov, potrebnih za izvršitev sodbe Sodišča z dne 16. julija 2012 v zadevi E-9/11, Nadzorni organ Efte proti Kraljevini Norveški, Poročilo Sodišča Efte za leto 2012, str. 442,
            
         
               —
            
            
               Nadzorni organ Efte trdi, da Norveška zato, ker do izteka roka, določenega v obrazloženem mnenju, ni sprejela ukrepov, potrebnih za izvršitev sodbe v zadevi E-9/11, ni izpolnila svojih obveznosti iz člena 33 Sporazuma o nadzornem organu in sodišču, kot jih je Sodišče razložilo v sodbi v zadevi E-18/10, Poročilo Sodišča Efte za leto 2011, str. 202, točki 29 in 30.